als_Latn dik_Latn sag_Latn
Operatorë elektrikë evropianë po përgatiten për çrregullimet eventuale në furnizimin me rrymë elektrike që do të mund të ndodhin të premten si pasojë e zënies së Diellit (eklipsit) dhe që ka bëjë me rrymën që vjen nga energjia solar.
Operatorë nga kontinenti po përforcojnë ekipet në mënyrë që amvisëritë të mos mbesin pa rrymë, raporton AFP, transmeton koha.net .
“Rreziku nga ky incident nuk mund të përjashtohet krejtësisht”, ka tërhequr vërejtjen kohë më parë Rrjeti evropian i transmetimeve të sistemeve të energjisë elektrike (ENTSO), sepse tani me anë të Diellit prodhohet rrymë elektrike 100 herë më shumë se sa në vitin 1999, në eklipsin e fundit në Evropë.
Zënia e Diellit fillon në orën 9:40h dhe do të zgjasë deri në orën 11:58h në ditën e premte.
Zënia maksimale e Diellit do të ndodhë në orën 10:48h.
Kjo zënie e Diellit do të jetë zënia “totale” më e madhe në Evropë nga ajo e vitit 1999.
Zënia totale do të shihet nëpër pjesët veriore të Evropës, ndërsa në Kosovë do të vërehet një zënie e pjesshme e Diellit.
Një zënie tjetër e Diellit në vendin tonë do të ndodhë në korrikun e vitit 2020.
als_Latn als_Latn als_Latn als_Latn als_Latn als_Latn als_Latn als_Latn